सेलिना जेटली अपने जीवन के सबसे मुश्किल वक़्त से गुज़र रही हैं. दो महीने पहले अपने पिता को खोने के बाद सेलिना ने अपने एक बच्चे को भी खो भी दिया है. 10 सितंबर को सेलिना दूसरी बार जुड़वां बच्चों की मां बनी थीं, जिनका नाम उन्होंने आर्थर जेटली हाग और शमशेर जेटली हाग रखा था. लेकिन इन दोनों में से शमशेर दुनिया को अलविदा कह गए. शमशेर को जन्म के समय से दिल से जुड़ी बीमारी थी, जिसकी वजह से वो इस दुनिया में ज़्यादा वक़्त नहीं बिता सके. 30 सितंबर को ये न्यूज़ सेलिना ने शेयर की थी. उन्होंने सोशल मीडिया पर लिखा, “जीवन हमेशा वैसा नहीं होता, जैसा हम प्लान करते हैं. हमारा बेटा शमशेर जेटली हाग दुनिया की यात्रा पूरी नहीं कर सका.” उन्होंने कहा, “पिछले दो महीने चुनौतीपूर्ण रहे. लेकिन हम अत्यधिक कृतज्ञ हैं कि यूनिवर्स हमें खाली हाथ नहीं छोड़ा.”